Լանա Ղողոբերիձե

Լանա Գոգոբերիձե (, ), վրացի կինոռեժիսոր, քաղաքական գործիչ։ Վրացական ԽՍՀ ժողովրդական արտիստ (1979)։

Կենսագրություն 
1950 թվականին ավարտել է Թբիլիսիի պետական համալսարանի բանասիրության ֆակուլտետը, 1953 թվականին՝ Գերասիմովի անվան կինոմատոգրաֆիայի ինստիտուտի ռեժիսուրայի ֆակուլտետը (Սերգեյ Գերասիմովի և Տամարա Մակարովայի արվեստանոց)։

Կինոռեժիսուրա է դասավանդում Շոթա Ռուսթավելիի անվան թատրոնի և կինոյի պետական համալսարանում։ 1957 թվականից Վրացֆիլմ կինոստուդիայի ռեժիսոր է։

Գոգոբերիձեի արկածային և վավերագրական ֆիլմերն արժանացել են տարբեր միջազգային մրցանակների։ Նրա «Ցերեկը երկար է քան գիշերը» («Երկար գիշերվա օրը») ֆիլմը 1984 թվականին ներկայացվել է Կաննի կինոփառատոնում։ Նույն թվականին Գոգոբերիձեն եղել է Բեռլինի 34-րդ միջազգային կինոփառատոնի ժյուրիի անդամ։

Քաղաքական գործունեություն 
1992-1995 թվականներին ընտրվել է Վրաստանի խորհրդարանի պատգամավոր։ 2004 թվականին եղել է Վրաստանի դեսպանը Ֆրանսիայում։

Ֆիլմեր 
 1961 - «Մեկ երկնքի տակ»
 1965 - «Տեսնում եմ արևը»
 1970 - «Սահմանագծեր»
 1972 - «Երբ ծաղկեց նշենին»
 1975 - «Իրարանցում»
 1978 - «Մի քանի հարցազրույց անձնական հարցերով»
 1984 - «Երկար գիշերվա օրը»
 1986 - «Շրջանառություն»
 1992 - «Վալս Պեչորեի վրա»

Ընտանիք 
1958 թվականին ամուսնացել է ճարտարապետ Վլադիմիր Ալեքսի-Մեսխիշվիլու հետ։ 
Ունի երկու դուստր։

Գրականություն 
 Лана Гогоберидзе. К. Д. Церетели. 1987

Ծանոթագրություններ

Արտաքին հղումներ 
  Լանա Գոգոբերիձեի մասին imdb.com կայքում

Վրացի ռեժիսորներ
1928 ծնունդներ
Հոկտեմբերի 13 ծնունդներ
Թբիլիսի քաղաքում ծնվածներ
Վրաստանի քաղաքական գործիչներ
Թբիլիսիի պետական համալսարանի շրջանավարտներ
Վրաստանի խորհրդարանի պատգամավորներ
20-րդ դարի կին քաղաքական գործիչներ
Անձինք Թբիլիսիից
Վրացի կինոռեժիսորներ
Ժողովուրդների բարեկամության շքանշանի դափնեկիրներ
ԽՍՀՄ Պետական մրցանակի դափնեկիրներ
Վրացական ԽՍՀ ժողովրդական արտիստներ
Վրացի սցենարիստներ
Վրացի թարգմանիչներ
Վրացի դիվանագետներ
ՎԳԻԿ-ի շրջանավարտներ
Պատվո շքանշանի ասպետներ (Վրաստան)